06/06/2013 | Administración LocalMunicipal
Malpica de Bergantiños
Secretaría
Anuncio de aprobación definitiva deRegulamento de réxime interior da ludoteca de Malpica de Bergantiños e publicación do texto íntegro do mesmo

Ó non terse presentado reclamacións durante o prazo de exposición ó público, queda automáticamente elevado a definitivo o acordo plenario inicial aprobatorio do Regulamento de réxime interior da ludoteca de Malpica de Bergantiños cuxo texto definitivo se fai público en cumprimento do disposto no artigo 70.2 da Lei 7/1985, do 2 de abril, reguladora das bases do réxime local: REGULAMENTO DE RÉXIME INTERIOR DA LUDOTECA DE MALPICA O presente regulamento ten por obxecto establecer de conformidade co artigo 7 do Decreto 254/2011, do 23 de decembro, polo que se regula o réxime de rexistro, autorización, acreditación e a inspección dos servizos sociais en Galicia, e o artigo 6 do Decreto 354/2003, do 16 de setembro, polo que se regulan as ludotecas como centro de servizos sociais e se establecen os seus requisitos, a organización e funcionamento da ludoteca de Malpica de Bergantiños permitindo unha mellora constante das relacións entre a dirección da ludoteca infantil, os país/nais, titores ou representantes legais, os/as educadores/as e a administración titular do centro, así como o procedemento de adxudicación de prazas e as condicións de utilización do servizo. CAPÍTULO I DATOS DO CENTRO Artigo 1.–Definición do centro. A ludoteca de Malpica defínese como un centro de servizo social de atención especializada na área de familia. Concretamente enténdense como un establecemento diurno de actividade regular, dirixido á poboación infantil en idades comprendidas entre os dous e doce anos e ás súas familias, que teñen por obxecto potenciar o xurdimento dunha actividade lúdica favorecedora do desenvolvemento mental, psicomotor, afectivo e sensorial do neno, así como posibilitar o acceso ao mundo da actividade lúdica de aqueles sectores cun entorno socio-cultural menos favorecido. Artigo 2.–Datos identificativos. A ludoteca infantil municipal está situada na planta baixa da Casa do Concello sita na avenida Emilio González, n.º 1, Malpica de Bergantiños. O teléfono é 653 75 76 57 (tamén chamando ao Concello, teléfono 981 72 00 01 se remitirá á extención pertinente), o número de fax é 981 721627. Artigo 3.–Titularidade. A ludoteca infantil municipal é de titularidade municipal, pertence á entidade Concello de Malpica de Bergantiños inscrita no Rexistro Único de Entidades Prestadoras de Servizos Sociais co número E-434, sendo o seu representante legal é o alcalde do Concello de Malpica de Bergantiños. Artigo 4.–Tipo de xestión e autorizacións. A ludoteca infantil municipal está xestionada directamente polo Concello de Malpica de Bergantiños, conta con permiso de inicio de actividades de data 12/02/2002 e cunha capacidade autorizada para 15 prazas. CAPÍTULO II ESTRUCTURA ORGANIZATIVA Artigo 5.–Da dirección da ludoteca infantil municipal. A ludoteca de Malpica depende orgánica e funcionalmente da Concellería de Educación e Cultura do Concello de Malpica de Bergantiños. Artigo 6.–Da dirección técnica da ludoteca infantil municipal. A dirección técnica da ludoteca de Malpica de Bergantiños recaerá na Equipa Técnica da ludoteca, que estará composta: • Un/unha coordinador/a que estará en posesión dalgunha das titulacións previstas no Decreto 354/2003, do 16 de setembro polo que se regulan as ludotecas como centros de servizos sociais e se establecen os seus requisitos. • Un/ unha ou varios monitores que estarán en posesión dalgunha das titulacións previstas no Decreto 354/2003 de 16 de setembro, polo que se regulan as ludotecas como centros de servizos sociais e se establecen os seus requisitos. Artigo 7.–Corresponde á equipa técnica: – A programación anual de actividades, o control e execución das actividades da ludoteca así como a atención aos país e nais ou tutores legais dos usuarios. Corresponde ao coordinador a coordinación das actividades la ludoteca e responsabilidade do seu correcto funcionamento, baixo a dependencia orgánica e funcional da concellería de Educación e Cultura do Concello de Malpica de Bergantiños. Artigo 8.–Do Consello da ludoteca de Malpica. A composición do Consello da ludoteca de Malpica será a seguinte: • Alcalde-presidente do Concello de Malpica de Bergantiños • Concelleiro/a de Educación e Cultura • O/a coordinador/a • O/a asistente social • Os/as monitores /as da ludoteca infantil municipal • Un/Unha representación dos pais e nais dos usuarios (elixidos de entre eles por sufraxio universal, directo e segredo) do servicio igual a 1/3 do total dos membros do Consello. Actuará como secretario/a do mesmo, o/a da Corporación ou funcionario/a no que delegue. Actuará como presidente/a do mesmo o/a da Corporación ou concelleiro no que delegue. Artigo 9.–Das competencias do Consello da ludoteca de Malpica. Serán competencia do Consello da ludoteca de Malpica: 1. Avaliar o funcionamento da ludoteca infantil municipal.2. Asesorar a Concellería de Educación e Cultura en tódolos aspectos do funcionamento da ludoteca infantil municipal.3. Informar sobre as convocatorias de prazas da ludoteca infantil municipal.4. Informar sobre a proposta de taxas dos usarios da ludoteca infantil municipal.5. Proposicións baixas que se produzan na ludoteca.6. As decisións do Consello en ningún caso terán carácter vinculante. Artigo 10.–Do funcionamento do Consello da ludoteca de Malpica.10.1. O Consello da ludoteca de Malpica reunirase en sesión ordinaria cada catro meses, convocados polo presidente do mesmo, mediante atención persoal ós membros, na cal se especificará o orde do día e se realizará cunha antelación mínima de 5 días.10.2. O Consello da ludoteca de Malpica reunirase en sesión extraordinaria cando o convoque o presidente do Consello, a iniciativa propia ou dun tercio do total dos seus membros, a través de escrito razoado, dirixido o presidente do Consello, no que se especificarán os puntos a tratar. Unha vez solicitada a convocatoria do Consello, o presidente do mesmo deberá proceder á súa convocatoria (que se realizará cunha antelación mínima de 3 días hábiles) debéndose celebrar necesariamente dentro dos 15 días seguintes a entrada no rexistro do Concello da solicitude do mesmo.10.3. O presidente do Consello poderá delegar as súas competencias no/a Concelleiro/a de Educación e Cultura a efectos da convocatoria e presidencia das reunións do mesmo.10.4. As xuntanzas do Consello da ludoteca de Malpica non terán carácter público.10.5. O presidente do Consello, en función dos temas a tratar, poderá invitar ás xuntanzas do mesmo ós especialistas que considere oportuno, que terán dereito a voz pero non a voto.10.6. As sesións do Consello se considerarán lexitimamente constituídas, cando convocadas en tempo e forma, estivesen presentes a metade máis un dos seus membros, en primeira convocatoria, ou mínimo 3 membros con dereito a voto en segunda convocatoria, que terá lugar 30 minutos despois da primeira. En todo caso deberá estar sempre presente o presidente e o secretario.10.7. Tódalas decisións do Consello serán validas cando acaden a maioria simple dos votos dos presentes. Artigo 11.–Da elección dos representantes dos pais e nais dos usuarios da ludoteca infantil.11.1. Os representantes dos pais e nais dos usuarios da ludoteca infantil municipal se elixirán de entre os mesmos, e representarán un porcentaxe dun tercio do total dos membros do Consello. Renovaranse anualmente.11.2. Terán dereito a voto e a presentar as súas candidaturas, tanto o pai como a nai ou titores legais dos usuarios do servizo, que se identificarán e acreditarán tal condición a través do libro de familia, ou documento legal que o substitúa.11.3. As eleccións serán convocadas polo presidente do Consello, en período de actividade da ludoteca Municipal, mediante convocatoria pública no taboleiro de anuncios da mesma, no taboleiro de anuncios do Concello de Malpica de Bergantiños e na páxina web, que fixará o prazo de presentación de candidaturas, que será como mínimo de 15 días naturais. Rematado o prazo citado, se procederá no prazo máximo de tres días á proclamación provisional de candidatos. O prazo de reclamacións á proclamación provisional de candidatos será de tres días seguintes á citada proclamación Rematado o prazo de reclamacións se procederá á proclamación definitiva de candidatos e sinalamento da data e lugar de votación. De non existir reclamacións se entederá defintivamente aprobada a proclamación provisional e se procederá a sinalar o día da votación.11.4. Os candidatos electos tomarán posesión dos seus cargos na primeira sesión do Consello da ludoteca de Malpica, posterior a súa elección.11.5. As eleccións realizaranse polo sistema de listas abertas, non pechadas e non bloqueadas, non permitíndose agrupamentos electorais.11.6. Ao día seguinte do anuncio da convocatoria do proceso electoral se constituirá unha comisión electoral que velará pola transparencia de todo o proceso, resolverá tódalas reclamacións que se puideran presentar e organizará a votación.11.7. A comisión electoral estará presidida polo presidente do Consello, un representante da equipa técnica da ludoteca de Malpica designado polo presidente do Consello e un pai ou nai dos usuarios elixido por sorteo, a efectos de garantir a continuidade do proceso electoral se elixirán tamén por sorteo cando menos un suplente para cada posto.11.8. En caso de producirense vacantes na representación dos pais e nais no Consello da ludoteca de Malpica, estas cubriranse polo/a seguinte candidato/a máis votado, ata ás seguintes eleccións. CAPÍTULO III DO RÉXIME ECONÓMICO DA LUDOTECA INFANTIL MUNICIPAL Artigo 12. A ludoteca de Malpica financiarase a través do prezo público fixado na Ordenanza n.º 20, de normas xerais para o establecemento ou modificación de prezos públicos por este concello e polos seus organismos autónomos (BOP n.º 123, do 01/06/2005) das partidas que se consignen nos orzamentos do Concello de Malpica, das subvencións a que tivera dereito e de cantas achegas ou doazóns económicas ou materiais poida recibir de terceiros. Artigo 13. O prezo público do servizo da ludoteca de Malpica esixirase conforme ó epígrafe 2 do cadro de tarifas aprobado pola Xunta de Goberno Local, en sesión celebrada en data 11 de outubro de 2012, cadro de tarifas publicado no BOP n.º 208 de 31/10/2012. Artigo 14. A administración e cobro do prezo público do servizo de ludoteca infantil municipal, se efectuará conforme ó disposto no artigo 5.º da Ordenanza n.º 20, de normas xerais para o establecemento ou modificación de prezos públicos por este concello e polos seus organismos autónomos (BOP n.º 123 de 01/06/2005) e as facultades que ostenta este concello por disposición del artículo 2.2 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais (BOE n.º 59, do 09/03/2004) CAPÍTULO IV DOS HORARIOS E DO SISTEMA DE ADMISIÓN E BAIXAS E DA PARTICIPACIÓN Artigo 15.–Do horario de atención da ludoteca de Malpica. A ludoteca de Malpica terá horarios diferenciados para o verán e o inverno, segundo a taboa que se relaciona a continuación: HORARIO DE INVERNO Do mes de outubro ó mes de maio, ambos incluídos, de luns a venres. Grupo A: 2 anos (deberán ter os 2 anos cumpridos antes do día de inicio de actividade): de 11.00 a 13.15 horas. Grupo B: 3 anos (escolarizados) a 11 anos (deberán ter os 3 anos cumpridos e estar escolarizados antes do día de inicio de actividade e non poderán ter os 11 cumpridos antes desa data): de 17.00 a 18.30 horas. Grupo C: 2 anos (deberán ter os 2 anos cumpridos antes do día de inicio de actividade): de 15.30 a 17.00 horas. HORARIO DE VERÁN Os meses de xullo e agosto, de luns a venres. Grupo A: poderán solicitar praza os rapaces/as que estivesen escolarizados en 1.º e 2.º de educación infantil no curso precedente: luns e martes, de 11.00 a 13.00 horas, e mércores de 12.00 a 14.00 horas. Grupo B: poderán solicitar praza os rapaces/as que estivesen escolarizados en 3.º de educación infantil e 1.º, 2.º, 3.º de educación primaria no curso precedente: mércores, de 10.00 a 12.00 horas, e xoves e venres, de 11.00 a 13.00 horas. Os horarios poderán ser modificados antes de cada convocatoria a través de resolución da Alcaldía. Artigo 16.–Do sistema de admisión e baixas.16.1. No acceso dos/as usuarios ó servizo terán preferencia aqueles empadroados no Concello de Malpica de Bergantiños.16.2. Tanto na convocatoria de verán como na de inverno terán preferencia os solicitantes para todos os meses do periodo da convocatoria fronte a aqueles/as que soliciten praza só para algúns deles.16.3. Para os/as usuarios/as matriculados na ludoteca infantil municipal durante o inverno habilitarase un prazo especial de matrícula para a ludoteca infantil de verán no mes de maio e sempre antes do remate da actividade.16.4. No demais o acceso ó servizo será por orde de inscrición nas dúas convocatorias públicas anuais: ludoteca infantil municipal de inverno (de outubro a maio) e ludoteca infantil municipal de verán (xullo e agosto). 16.5. O Concello de Malpica de Bergantiños establecerá a través dunha resolución da Alcaldía os prazos de matrícula para cada convocatoria de prazas da ludoteca infantil municipal.16.6. Cada solicitante só poderá cubrir unha inscrición por usuario/a ó día, agás aqueles que teñan máis dun fillo para o que soliciten praza.16.7. Os/as solicitantes que non cumpran os requisitos de idade fixados no momento do inicio da actividade quedarán en lista de espera ata a data en que estes se cumpran, nese momento, terase en conta a súa solicitude a todos os efectos. En ningún caso terán dereito a reserva de praza sen ter cumpridos todos os requisitos para o acceso á mesma.16.8. Pasado o prazo de matriculación, no caso de quedar prazas vacantes, poderan admitirse novas solicitudes ata cubrir todas as prazas ofertadas.16.9. As baixas se recoñecerán de forma automática trala petición por escrito dos interesados e terán efectos económicos de conformidade co establecido na correspondente ordenanza fiscal e demáis normativa que resulte de aplicación. Consideraranse baixas as causas seguintes: a) Incumprimento da idade máxima regulamentaria de permanencia na ludoteca. b) Por solicitude dos país/nais ou representantes legais. c) Por incompatibilidade e inadaptación absoluta para permanecer no centro. d) Por falta de pagamento da cota establecida durante dous meses consecutivos ou tres alternos, calquera que sexa o curso escolar ao que se refira a débeda. e) Por comprobación da falsidade dos datos achegados ou dos documentos. f) Por incumprimento reiterado das normas da ludoteca infantil municipal. As baixas serán resoltas pola Alcaldía a proposta da Coordinación da ludoteca, previo informe motivado do Consello da ludoteca nos supostos c), e y f) anteriormente establecidos. Nos supostos c), e) e f) anteriormente indicados comunicarase por correo certificado, e se no prazo de 10 días hábiles dende a recepción da comunicación non se ten contestación, se procederá á baixa do usario. Artigo 17.–Da participación dos usuarios nas actividades da ludoteca infantil municipal. Os/as usuarios/as asistirán á ludoteca infantil municipal no grupo que lles corresponda segundo a súa idade e/ou o curso escolar no que estén matriculados e no horario establecido para cada un dos grupos. CAPÍTULO IV DAS NORMAS DE CONVIVENCIA, DEREITOS E OBRIGAS DOS USUARIOS DA LUDOTECA INFANTL MUNICIPAL Artigo 18.–Das normas de convivencia dos usuarios da ludoteca infantil municipal. Os usuarios da ludoteca infantil municipal respetarán as seguintes normas: 1. Respetar a palabra dos compañeiros.2. Seguir unha quenda para ir ó baño.3. Coidar os xoguetes e saber compartilos.4. Recoller todo antes de saír.5. Respetar as habituacións de saída (vestir o abrigo, colocarse na fila.). Artigo 19.–Dos dereitos dos/as usuarios/as da ludoteca infantil municipal. Todo usuario da ludoteca infantil municipal gozará, ademais dos recollidos no artigo 6 da Lei 13/2008, de servizos sociais de Galicia, dos seguintes dereitos: 1. Acceso á ludoteca infantil municipal sen sufrir ningún tipo de discriminación por razón de sexo, raza, relixión, ideoloxía ou calquera outra condición ou circunstancia persoal ou social.2. Á consideración no trato, debida á dignidade da persoa, tanto por parte do persoal do centro ou servicio coma dos demais usuarios.3. O sixilo profesional acerca dos datos do seu historial sanitario e social.4. A unha asistencia personalizada acorde coas súas necesidades específicas.5. A concesión da baixa cando o solicite. Artigo 20.–Das obrigas dos/as usuarios/as da ludoteca infantil municipal. Todo/a usuario/a da ludoteca infantil municipal terá, ademais dos recollidos no artigo 6 da Lei 13/2008, de servizos sociais de Galicia, as seguintes obrigas: 1. Cumprir as normas sobre utilización da ludoteca infantil municipal que se establecen no presente Regulamento de réxime interior.2. Observar unha conducta inspirada no mutuo respeto, tolerancia e colaboración, encamiñada a facilitar unha mellor convivencia.3. Participar nas actividades colectivas que se organicen no servizo.4. Colaborar no mantemento da orde dos materiais da ludoteca infantil municipal.5. Facer un uso correcto das instalacións e do material existente na ludoteca.6. Atender as indicacións e ordes dadas polos responsables do servicio en canto á utilización das instalacións, material e o desenvolvemento das actividades programadas.7. As nais/pais ou titores legais deberán atender ao pago do prezo público para a utilización do servizo.8. Os pais e titores estarán obrigados a atender as indicaciones dos responsables do servizo, e especialmente a ser dilixentes tanto na presentación dos/as nenos/as ao inicio do servizo, e á súa recollida á finalización. Os deberes contidos nos puntos 1, 2, 3, 4, 5 e 6, serán exigibles con relación aos usuarios coa necesaria adecuación ás características de idade dos mesmos. Disposición final única. O presente regulamento entrará en vigor así que se publique no Boletín Oficial da Provincia e unha vez transcorrido o prazo ao que se refire o artigo 70.2 en relación co artigo 65.4 da Lei 7/1985, do 2 de abril, reguladora das bases do réxime local e comezará a aplicarse a partir do día seguinte. Permanecerá en vigor ata que se acorde a súa modificación ou derrogación expresa polo Pleno do Concello. Contra o presente acordo poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza da Comunidade Autónoma no prazo de dous meses, contados a partir do día seguinte da publicación deste anuncio, de conformidade co artigo 46 da Lei 29/1998, do 13 de xullo, da xurisdicción contencioso-administrativa. Malpica de Bergantiños, 30 de maio de 2013. O alcalde Eduardo José Parga Veiga